“Ons is dankbaar vir die gemeenskap se ondersteuning en liefde. En ons hoop ons kan wees vir ons vriende wat hul nodig het in hierdie tyd,” sê Adam in ’n verklaring op sy Facebookblad.
Henri sê op hierdie stadium het hulle nie verdere inligting oor die ongeluk nie. Die familie is ook nie beskikbaar vir kommentaar nie.
Adam is sedert verlede jaar verskeie kere in ’n hospitaal in Pretoria opgeneem waar hy toetse ondergaan het vir sy komende nieroorplanting.
Verlede maand het hy ook behandeling ontvang vir ’n infeksie wat hy opgedoen het nadat die peritoneaalsak, waardeur hy dialise ontvang, verwyder is.